Civilization V
Sid Meier's Civilization V je 4X strateška video igra na poteze, koja predstavlja peti naslov u seriji Civilization. Razvio ju je studio Firaxis Games, a u septembru 2010. je izdana verzija za Microsoft Windows, potom 23. novembra 2010 verzija za OS X, i, konačno, verzija za Linux 10. juna 2014.

U Civilization V, igrač vodi civilizaciju od prahistorijskih vremena do budućnosti na proceduralno stvorenoj karti, pri čemu pokušava postići nekoliko različitih uvjeta za pobjedu kroz znanstveno istraživanje, ekspedicije, diplomaciju, širenje, razvoj ekonomije i političkih institucija te osvaajanja. Igra koristi potpuno noviengine sa heksagonalnim poljima koja su zamijenila kvadratna polja iz dotadašnjih igara serije. Mnogi elementi Civilization IV i njenih ekspanzija su uklonjeni ili promijenjeni, kao što su religija i špijunaža (mada su vraćeni u kasnijim ekspanzijama). Izmijenjen je i sistem borbe, time što je uklonjeno gomilanje trupa te omogućeno gradovima da se brane ispaljujući projektile na susjedne neprijateljske snage. Uz to karta sadrži i kompjuterski kontrolirane gradove države i  NPC-ove koji mogu postati predmetom trgovine, diplomacije ili osvajkanja. Granice civilizacija se šire polje po polje, čime se favoriziraju najproduktivnija polja, a ceste sada imaju troškove održavanja, što ih čini daleko rjeđim. Igra također sadrži elemente zajednice, moddinga i  multiplayera. Također je dostupna za download na Steamu.

Prva ekspanzija pod naslovom Civilization V: Gods & Kings je izdana 19. juna 2012 u Sjevernoj Americi. Sadrži elemente kao što su religija, špijunaža, poboljšana pomorska borba  i borbeni AI, kao i devet novih civilizacija.

Druga ekpanzija pod naslovom Civilization V: Brave New World je objavljena 15. marta 2013. Sadržavala je nove opcije kao što su međunarodne trgovačke rute, svjetski kongres, turizam, velika djela, kao i devet novih civilizacija, osam dodatnih čuda i tri ideologije. Izdana je 9. jula 2013 u Sjevernoj Americi i u ostatku svijeta tri dana kasnije.

Izvori

Vanjske veze 
 

Videoigre 2010.
5
Strateške igre na poteze